OzLabs/hebrew-wiki-articles huggingface dataset:
קוקו מרטינה

קוקו מרטינה (נולד ב-25 בספטמבר 1989) הוא כדורגלן הולנדי-קוראסאואי המשחק בעמדת המגן הימני בנאק ברדה ובנבחרת קוראסאו.

==קריירה==
מרטינה נולד ברוטרדם וגדל במבואות הדרומיים של העיר ביחד עם אימו שתי אחיו, אך מעולם לא זכה להכיר את אביו. אחיו דרווין וחאבייר הם גם שחקני כדורגל. מרטינה גדל במחלקת הנוער של פיינורד רוטרדם, אך לא זכה לשחק עבור הקבוצה הבוגרת. בשנת חתם ברוסנדאל מהליגה ההולנדית השנייה. בקיץ חתם בוואלבייק מליגת העל ההולנדית. אחרי שתי עונות חתם בטוונטה. בעונתו הראשונה לא השתלב במועדון ושיחק במקביל בצעירי טוונטה, אך בעונת ביסס את מקומו בהרכב הקבוצה. ב-7 ביולי 2015 חתם בסאות'המפטון מהפרמייר ליג שהייתה הקבוצה הראשונה שלו מחוץ להולנד. ב-6 באוגוסט 2015 ערך את הופעת הבכורה שלו במועדון בניצחון 0-2 נגד ויטסה ארנהם במסגרת מוקדמות הליגה האירופית. 3 ימים לאחר מכן ערך את הופעת הבכורה שלו בליגה בתיקו 2-2 נגד ניוקאסל יונייטד. ב-26 בדצמבר 2015 הבקיע את שער הבכורה שלו במועדון בניצחון 0-4 נגד ארסנל והפך לכדורגלן מראשון מקוראסאו שכובש בפרמייר ליג מאז התפרקות האנטילים ההולנדים. ב-17 ביולי 2017 חתם באברטון לשלוש שנים. ב-17 באוגוסט 2018 הושאל לסטוק סיטי. ב-31 בינואר 2019 הושאל לפיינורד.

בנובמבר מרטינה חתם בגו אהד איגלס.

ב-5 בפברואר 2023 חתם בנאק ברדה מהליגה ההולנדית השנייה.

לאחר שנבחרת האנטילים ההולנדיים התפרקה והוקמה נבחרת קוראסאו, זומן מרטינה לסגל הנבחרת לקראת המשחק נגד ואף ערך את הופעת הבכורה שלו בנבחרת באותו משחק שהיה גם משחק הבכורה של הנבחרת. מרטינה הוא שיאן ההופעות בנבחרת עם 23 הופעות (נכון ל-26 במרץ 2016) ומשמש כקפטן הנבחרת.

==קישורים חיצוניים==

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:מגני כדורגל הולנדים
קטגוריה:מגני כדורגל קוראסאואים
קטגוריה:בלמי כדורגל הולנדים
קטגוריה:בלמי כדורגל קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:רוטרדם: כדורגלנים
קטגוריה:כדורגלני ואלבייק
קטגוריה:כדורגלני טוונטה
קטגוריה:כדורגלני סאות'המפטון
קטגוריה:כדורגלני אברטון
קטגוריה:כדורגלני סטוק סיטי
קטגוריה:כדורגלני פיינורד
קטגוריה:כדורגלני גו אהד איגלס
קטגוריה:כדורגלני נאק ברדה
קטגוריה:כדורגלני נבחרת קוראסאו
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:קוראסאואים שנולדו ב-1989
קטגוריה:הולנדים שנולדו ב-1989
בולי העץ של לינקולן

דגם קטן של בולי העץ של לינקולן

בולי העץ של לינקולן הוא משחק הרכבה מארצות הברית המכיל בולי עץ מיניאטוריים שבעזרתם בונים מבצרים ומבנים קטנים. המשחק הומצא על ידי ג'ון לויד רייט, בנו השני של האדריכל פרנק לויד רייט. בולי העץ של לינקולן נכנסו להיכל התהילה הלאומי של הצעצועים בשנת 1999. משנת 2014 בולי העץ של לינקולן מיוצרים על ידי חברת קונקס.

==עיצוב בולי העץ==

הקוטר של בולי העץ הוא 3/4 אינץ' (בערך 2 ס"מ). בדומה לבולי עץ אמיתיים שמשמשים לבניית בקתות עץ, לבולי העץ של לינקולן ישנם חריצים כך שניתן להרכיבם אחד על גבי השני ליצירה של מבנים הדומים לבקתות עץ. חלקים נוספים של הסט כוללים גגות, ארובות, חלונות ודלתות אשר מביאים מראה ריאליסטי ליצירה הסופית.

במקור בולי העץ יוצרו מעץ הסקויה, עם צבעים שונים של חתיכות גג. בשנת 1970 החברה החליפה חלק מבולי העץ לחלקים מפלסטיק, אך במהרה רובם חזרו להיות עשויים מעץ אמיתי.

==היסטוריה==

בולי העץ של לינקולן הומצאו בסביבות שנת 1916 כאשר ג'ון לויד רייט עבד ביפן עם אביו. העיצוב של הצעצוע התבסס על הארכיטקטורה של מלון אימפריאל בטוקיו, שתוכנן על ידי אביו של הממציא. היסודות של המלון תוכננו עם קורות עץ משתלבים, מה שהפך את המבנה להיות חסין מפני רעידות אדמה.

כשחזר רייט לארצות הברית הוא הקים חברת צעצועים שנקראה "חברת הצעצועים הריבוע האדום" והחלה לשווק צעצועים בשנת 1918. רייט רשם את הצעצוע כפטנט ב 31 באוגוסט 1920 וקרא לו "צעצוע לבניית בקתות עץ", אך זמן קצר לאחר מכן שינה את שם הצעצוע ל"ג. ל. רייט ייצור". סט בולי העץ של לינקולן הגיעו בהתחלה עם הוראות בנייה של בקתת העץ של הדוד תום והבית של אברהם לינקולן. הסטים הבאים אחריהם היו גדולים יותר ומשוכללים יותר.

קונקט, המפיץ הנוכחי של הצעצוע קובע כי הוא נקרא על שמו של הנשיא ה-16 של ארצות הברית, אברהם לינקולן, שנולד בבקתת עץ, בשל הפטריוטיות שהייתה באותם זמנים במהלך מלחמת העולם הראשונה. אחרים טוענים כי השם של הצעצוע הוא על שמו של אביו של הממציא, פרנק לויד רייט שהיה במקור פרנק לינקולן רייט אך שינה את שמו.

בשנת 1999 בולי העץ של לינקולן נכנסו להיכל התהילה הלאומי של הצעצועים. בחודש דצמבר 2014 קונקט הודיע על כך שכל הייצור של המוצר יהיה בארצות הברית ולא בסין.

==קישורים חיצוניים==

* 

קטגוריה:צעצועים
קטגוריה:הנצחת אברהם לינקולן
ולנטינו לצארו

ולנטינו לנדו לצארו (בגרמנית: Valentino Lando Lazaro, נולד ב-24 במרץ 1996) הוא כדורגלן אוסטרי המשחק בעמדת הקשר ההתקפי והמגן בטורינו ובנבחרת אוסטריה.

==קריירת מועדונים==
לצארו נולד בגראץ שבאוסטריה, לאב אנגולי ולאם יוונייה. את הופעת הבכורה שלו ערך בקבוצת הבוגרים של רד בול זלצבורג ב-3 בנובמבר 2012, במשחק הבונדסליגה האוסטרית מול אדמירה וואקר. בעת הופעת הבכורה היה בן 16 ו-224 ימים בלבד, ובכך קבע שיא כשחקן הצעיר ביותר המשחק בליגה האוסטרית.

ב-2013 הושאל לקבוצת ליפרינג, ובמדיה ערך שלוש הופעות בלבד. על אף גילו הצעיר, הספיק לצארו לזכות עם קבוצתו בשלושה דאבלים מקומיים (אליפות הבונדסליגה והגביע האוסטרי) ב-2012, 2014 ו-2015, ובנוסף זכה עם רד בול באליפות המקומית ב-2016. ב-3 באוגוסט 2017 הושאל להרטה ברלין ולאחר מכן נמכר אליה.

ב-1 ביולי 2019 חתם לארבע עונות באינטר מילאנו. ב-24 בינואר 2020 הושאל לניוקאסל יונייטד עד לסוף העונה. ב-20 באוגוסט 2020 הושאל לבורוסיה מנשנגלדבך לעונה אחת. ב-31 באוגוסט 2021 הושאל לבנפיקה ליסבון.

ב-2 באוגוסט 2022 הושאל לטורינו.

===קריירת נבחרת===

לצארו ערך את הופעת הבכורה שלו בנבחרת אוסטריה ב-30 במאי 2014, במהלך משחק ידידות מול איסלנד, אחרי שנכנס כמחליפו של מרקו ארנאוטוביץ' ל-15 הדקות האחרונות של המשחק. המשחק הסתיים בתוצאה 1-1 ונערך באינסברוק.

==תארים==
* הבונדסליגה האוסטרית (4): 2012, 2014, 2015, 2016.
* הגביע האוסטרי (3): 2012, 2014, 2015.

== קישורים חיצוניים ==

==הערות שוליים==

קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:גראץ: כדורגלנים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני הרטה ברלין
קטגוריה:כדורגלני אינטר מילאנו
קטגוריה:כדורגלני ניוקאסל יונייטד
קטגוריה:כדורגלני בורוסיה מנשנגלדבך
קטגוריה:כדורגלני בנפיקה ליסבון
קטגוריה:כדורגלני טורינו
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:ספורטאים אוסטרים בגרמניה
קטגוריה:ספורטאים זרים באיטליה
קטגוריה:ספורטאים אוסטרים באנגליה
קטגוריה:ספורטאים זרים בפורטוגל
קטגוריה:אוסטרים שנולדו ב-1996
בית סרני (גבעת ברנר)

חנוכת בית סרני
בית סרני בגבעת ברנר - אבן הפינה שהניח [[חיים ויצמן ב-1946 להרחבת הבית|שמאל|]]
בית סרני בגבעת ברנר - פסלו של [[יעקב לוצ'אנסקי בחזית הבניין|שמאל|]]
בית סרני הוא מבנה שהוקם בקיבוץ גבעת ברנר. תחילה הוקם כבית הביטחון של היישוב אולם לאחר מלחמת העולם השנייה שוקם והורחב ונקרא על שם אנצו סרני. משמש כמבנה ציבורי מרכזי בקיבוץ וכבית התרבות. הוכרז כאתר מורשת על ידי המועצה לשימור אתרי מורשת בישראל.

== ההיסטוריה של המקום ==
הבית הוקם ב-1930 כבית הביטחון של הקיבוץ. היה המבנה הבנוי הראשון בקיבוץ והוא הוקף באוהלים וצריפים ששימשו למגורים. היישובים ערביים מסביב קראו למבנה "קלעת אל אביאד" - המבצר הלבן. בנוסף פעלו במקום בית ילדים, מזכירות, הנהלת חשבונות, דואר ועוד.

ב-2 באפריל 1946 (א' ניסן התש"ו) נורתה אבן הפינה של הרחבת הבית על ידי חיים ויצמן. תכנון השיפוץ וההרחבה נעשה על ידי האדריכל אריה שרון בסגנון הבאוהאוס. במסגרת פעילות זו שופץ המבנה המקורי ונבנו לו אגפים נוספים וכן שונה שם הבית ל "בית סרני" על שם הצנחן, חבר הקיבוץ, "אנצו סרני". הבית המחודש נחנך ב-27 בנובמבר 1947.

ב-1970 הוקם גן זיכרון בחזית הבניין ובמרכזו הוצב פסלו של יעקב לוצ'אנסקי ואנדרטה הנושאת את שמות 45 חללי הקיבוץ שנפלו במערכות ישראל.

ב-1985 נבנה אולם אולם אירועים (בתכנונו של חנן הברון) בצמוד לבית סרני.

== תיאור המבנה ==
במבנה מספר חלקים:
* החלק הדרומי, המקורי, הוא מבנה בטון בן 3 קומות הבנוי מקירות עבים, וכולל:
** חדרי משרדים.
** ספריה וחדר זיכרון.
** חדרי עיון וספריה.
** מגדל שמירה שעליו הורכב פעמון וסירנה.
* מצפון לו מבנה חד קומתי הכולל:
** אולם בן 220 מקומות עבור הצגות והקרנת סרטים.
** מרתף אירועים (תערוכות, חוגים וכו').
** חדר מוזיקה.
* בחזית המבנה גן זיכרון ובו מוצב פסל של לוחם פצוע שנוצר על ידי חבר הקיבוץ, יעקב לוצ'אנסקי (פסל יהודי צרפתי שעלה לארץ בגיל 73 והשתקע בגבעת ברנר) וכן אנדרטה.
* בגב המבנה אולם הופעות שנבנה בשלב מאוחר יותר

== קישורים חיצוניים ==

* [https://web.archive.org/web/20171119035234/http://www.givat-brenner.co.il/event.asp?eventID=128 בית סרני], באתר "גבעת ברנר"
* נטע מעין סמולר, [http://www.kibbutz.org.il/itonut/2008/dafyarok/080925_batim.htm בין שני בתים: בית סרני, בית ישע], באתר הקיבוצים
* 
* [http://www.arco.co.il/ProjectPage/29 גבעת ברנר - שיקום פסל גן הזיכרון], באתר חברת "ארכו - שימור ושחזור"

== הערות שוליים ==

קטגוריה:אתרי מורשת במחוז מרכז
קטגוריה:מבנים ואתרים שתכנן אריה שרון
קטגוריה:מחוז המרכז: מבנים לשימור
קטגוריה:גבעת ברנר
That that is is that that is not is not is that it it is

That that is is that that is not is not is that it it is הוא משפט שובר שיניים, שהוא צירוף של מילות קישור באנגלית המדגימות את חשיבות הפיסוק. ניתן לנתח את המשפט בשלוש דרכים שונות כך שייווצר משפט דקדוקי הגיוני. בכל דרך מחלקים את הצירוף לשלושה משפטים לפחות, באופן הבא: 
<div style="direction: ltr;">
That that is, is. That that is not, is not. Is that it? It is.

That that is, is that that is. Not is not. Is that it? It is.

That that is, is that that is not. Is not "is that" it? It is.
</div>
שתי הדרכים הראשונות נכתבו בסגנון הכתיבה של הפילוסוף פרמנידס. המשפט הופיע גם בסרט "צ'ארלי", כאשר המשפט הודגם על ידי המורה של צ'ארלי, הדמות הראשית בסרט אשר עוברת ניתוח במוח בשביל להעלות את רמת ה-IQ שלו. 

קיימת למשפט גרסה יותר ארוכה והיא:
<div style="direction: ltr;">
That that is is that that is not is not that that is not is not that that is that that is is not that that is not is not that it it is. 
</div>

==ראו גם==
* משפט שובר שיניים
* Buffalo buffalo Buffalo buffalo buffalo buffalo Buffalo buffalo

קטגוריה:בלשנות
קטגוריה:תחביר
קטגוריה:שעשועי לשון
קטגוריה:מילים וביטויים באנגלית
קטגוריה:פסיכובלשנות
רובין אוקוטיה

רובין רפאל אוקוטיה (בגרמנית: Rubin Rafael Okotie, נולד ב-6 ביוני 1987) הוא כדורגלן עבר אוסטרי המשחק בעמדת החלוץ.

הוא נולד בקראצ'י, בירת פקיסטן, לאב ניגרי ואמא אוסטרית, ובילה את ארבע השנים הראשונות לחייו בברצלונה, ספרד. כתוצאה מהרב-לאומיות שבמקורותיו, אוקוטיה היה זכאי לשחק עבור 3 מדינות שוונת ברמה הבינלאומית. הוא מציג עצמו לפני הכל כאוסטרי כאשר אף הצהיר לאתר האינטרנט של פיפ"א בראיון כך: "אני חי שם, חבריי שם, ואני חושב על עצמי כאוסטרי."

==קריירת מועדונים==

הופעת הבכורה שלו במסגרת הבונדסליגה האוסטרית הייתה עבור אוסטריה וינה ב-5 באוגוסט 2007, במשחק הדרבי מול ראפיד וינה, שנגמר בתוצאה 0-0. ב-23 בפברואר 2008, כבש את שער הבכור שלו, בניצחון הליגה 1–3 מול רד בול זלצבורג. ב-30 במאי 2010, אוקוטיה עזב את וינה וחתם בשורות המועדון הגרמני נירנברג. בקבוצתו החדשה, לא זכה לאשראי רב והופיע רק 4 פעמים במסגרת הליגה, ואת עונת 2011–2012, העביר בהשאלה במועדון הבלגי סנט טרוידן. בסוף העונה, עזב את נירנברג וחזר לאוסטריה, שעה שחתם בקבוצת שטורם גראץ. לאחר עונה אחת מוצלחת בגראץ, אוקוטיה שב למועדון נעוריו אוסטריה וינה ב-18 ביוני 2013. ב-2014, הושאל למועדון הדני סונדרייסק. במהלך ההשאלה, כבש החלוץ 11 שערים ב-15 משחקים בלבד. ב-2 ביולי 2014, חתם לשנתיים בקבוצתו הנוכחית, מינכן 1860. ב-8 ביולי 2016 חתם בבייג'ינג אנטרפרייז מהליגה הסינית השנייה. בפברואר 2018 עבר לבירסחוט וילרייק וב-2019 פרש ממשחק פעיל.

==קריירה בינלאומית==

אוקוטיה זכה להצלחה רבה במסגרת נבחרות אוסטריה הצעירות. החל מ-2008, הוא גם נכלל על סגל נבחרת אוסטריה הבכירה. ב-12 באוקטובר 2014, כבש את שערו הראשון עבור אוסטריה, במשחק הניצחון 0–1 מול מונטנגרו במסגרת טורניר מוקדמות יורו 2016. אוקוטבי היה שותף להעפלתה של אוסטריה מהמקום הראשון המרשים בטורניר המוקדמות, לעבר טורניר הגמר של יורו 2016.

== קישורים חיצוניים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אוסטריה וינה
קטגוריה:כדורגלני נירנברג
קטגוריה:כדורגלני סנט טרוידן
קטגוריה:כדורגלני שטורם גראץ
קטגוריה:כדורגלני סונדרייסק
קטגוריה:כדורגלני מינכן 1860
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:ספורטאים אוסטרים בגרמניה
קטגוריה:ספורטאים זרים בבלגיה
קטגוריה:ספורטאים זרים בדנמרק
קטגוריה:ספורטאים זרים בסין
קטגוריה:אוסטרים שנולדו ב-1987
אטיוד - העמותה לקידום ענף השחמט בגוש דן

סמליל אטיוד - העמותה לקידום ענף השחמט בגוש דן
אטיוד - העמותה לקידום ענף השחמט בגוש דן נוסדה בשנת 2004 על ידי ליאור גל ודן דרורי, שחמטאי בדרגת אמן בשחמט.

מקור שם העמותה במילה הצרפתית "אטיוד" (étude), שמשמעותו משולשת: לימוד, יצירה מוזיקלית קצרה ובעיה ארוכה בשחמט.

"אטיוד" מפעילה את כל חוגי השחמט ברמת גן ואת מועדון השחמט "מכבי-מב"ע-אטיוד רמת גן" (בעבר: "מפעלי בית עמנואל – אטיוד ר"ג"). המועדון הוא מהגדולים בישראל מבחינת מספר השחמטאים הרשומים באיגוד הישראלי לשחמט. נכון ל-2016, מייצגות את המועדון 20 קבוצות בליגות השונות (10 בליגות הבוגרים, 9 בליגות הנוער וקבוצת נשים אחת), כאשר הקבוצה הבכירה משחקת בליגה הארצית ועם שחקניה נמנים ארבעה אמני פיד"ה, ביניהם סער דרורי, אלוף ישראל עד גיל 16.
בשנת 2017 זכו נציגי שחקני הנוער של מועדון השחמט ברמת גן באליפויות ישראל לנוער לגילאי 10, 14 ו-18, בהובלת המאמן רב-אמן ויטלי גולוד.

"אטיוד" מפעילה גם חוגי שחמט בתל אביב ובגבעתיים.

==קישורים חיצוניים==

* [http://chess.org.il/Clubs/Club.aspx?Id=170 מועדון מכבי-מב"ע-אטיוד רמת גן] באתר האיגוד הישראלי לשחמט
* [https://www.mbe-rg.co.il/html5/?_id=12015&did=4499&g=11561&sm=12015&title=%E4%EE%F8%EB%E6%20%E4%F2%E9%F8%E5%F0%E9%20%EC%F9%E7%EE%E8 המרכז העירוני לשחמט] באתר בית עמנואל
* [https://www.facebook.com/chessetude עמותת אטיוד] ברשת החברתית פייסבוק
* [http://www.guidestar.org.il/organization/580542421 עמותת אטיוד], באתר גיידסטאר
* [http://chess.org.il/Tournaments/TeamInTournament.aspx?TeamId=1602 הרכב קבוצת מפעלי בית עמנואל - אטיוד רמת גן א' המשחקת בליגה הארצית בשנת 2017], באתר האיגוד הישראלי לשחמט

קטגוריה:ישראל: עמותות
קטגוריה:ארגוני שחמט בישראל
איבון רידינג

איבון רידינג (נולדה ב-14 בדצמבר 1962) היא מגישת טלוויזיה שוודית. מיס תבל 1984.

==ביוגרפיה==
רידינג נולדה בשוודיה ובצעירותה עבדה כדוגמנית וכאחות בדיור מוגן.

ב-1984 נבחרה למיס שוודיה ובאותה שנה שייצגה את מדינתה בתחרות מיס תבל שנערכה בארצות הברית זכתה במקום הראשון, בשנים שלאחר זכייתה התגוררה בניו יורק ועבדה שם בתעשיית האופנה וב-1988 היא חזרה לארצה.

ב-1989 היא הנחתה את תחרות המלודיפסטיבלן והנחתה במהלך השנים מספר תוכניות בטלוויזיה השוודית.

ב-1997 ייסדה חברת קוסמטיקה וקו מוצרי טיפוח לעור הנקרא Y. Ryding.

ב-2007 השתתפה בתוכנית הריקודים השוודית .

ב-2009 שימשה כשופטת בתחרות "מיס תבל שוודיה" בפורמט הראשון מסוגו לבחירת נציגת שוודיה לתחרות.

ב-1986 היא נישאה לשחקן של ברגקוויסט ונולדו להם שתי בנות.

==קישורים חיצוניים==

==הערות שוליים==

קטגוריה:זוכות מיס שוודיה
קטגוריה:זוכות מיס תבל
קטגוריה:משתתפות בתחרות מיס תבל 1984
קטגוריה:מתחרי רוקדים עם כוכבים (שוודיה)
קטגוריה:אחיות שוודיות
קטגוריה:שוודיות שנולדו ב-1962
קטגוריה:שוודים שנולדו ב-1962
קלי מקארתי (שחקנית)

קלי מקארתי (אנגלית: Kelli McCarty; נולדה ב-6 בספטמבר 1969) היא שחקנית ודוגמנית אמריקאית. מיס ארצות הברית 1991.

==ביוגרפיה==
מקארתי נולדה בקנזס. ב-1991 נבחרה למיס ארצות הברית כנציגת קנזס בתחרות ועלתה לשלב 6 המועמדות הסופיות בתחרות מיס תבל. 

במהלך שנות התשעים הופיעה כשחקנית בסדרות טלוויזיה רבות וביניהם בוורלי הילס 90210, מלרוז פלייס, כל כך רייבן ובחזרה לעתיד.

בין השנים 1999 ל-2006 היא שיחקה תפקיד קבוע באופרת הסבון "תשוקות", ב-2009 היא הופיעה בתיאטרון במופע קומדיית אלתורים.

==קישורים חיצוניים==

* 

קטגוריה:זוכות מיס ארצות הברית
קטגוריה:משתתפות בתחרות מיס תבל 1991
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
יין נחשים

בקבוק יין נחשים שצולם בדרום סין, בעיר [[גואנגג'ואו]]
נחש הוא אחד מהרכיבים הוייאטנמים ל־rượu thuốc. הבקבוק בצד שמאל הוא יין עם נחש קוברה (Rượu rắn)
עקרבים ונחשים]]
יין נחשים (כתב סיני: 蛇酒, פין-יין: shé-jiǔ, וייטנאמית: rượu rắn, קמרית: ស្រាពស់) הוא משקה אלכוהולי המיוצר על ידי השריית נחשים בשלמותם לתוך יין אורז או אלכוהול מזוקק. צריכת המשקה מתועדת לראשונה בסין במהלך שושלת ג'ואו המערבית. לפי הרפואה הסינית המסורתית באותה תקופה, למשקה יש יכולות ריפוי וחידוש הצ'י בבני־אדם. את המשקה ניתן למצוא בסין, בווייטנאם ובכל רחבי דרום מזרח אסיה.

בשר הנחשים שמוסיפים למשקה, ארסיים לרוב, לא משתמר במשקה בצורתו המקורית בדרך־כלל. גם הארס של הנחש מנוטרל על האתנול; החלבונים שלו נפרשים ולכן אינם פעילים.

שוק הלילה (華西街夜市) שבטייפה, טייוואן, נודע ביין הנחשים שלו ובמנות נוספות הכוללות נחשים.

== סוגים ==
ישנם שני סוגים של יין נחשים:
* מושרה: נחש ארסי גדול שהוכנס לצנצנת זכוכית של יין־אורז, לעיתים בנוסף לנחשים קטנים יותר ולצמחי מרפא. הוא מושרה בצנצנת במשך חודשים רבים. היין נשתה כמשקה מבריא מתוך כוסות של שוטים או מספלים.
* מעורבב: נוזלי הגוף של הנחש מעורבבים לתוך יין שנצרך באופן מיידי כשוט. ניתן להכין יין מדם של נחש על ידי חיתוך נחש לאורך בטנו, וניקוז הדם שלו ישירות לתוך כלי השתייה המלא ביין־אורז או באלכוהול המיוצר מדגנים. יין ממרה של נחש נעשה בשיטה דומה, באמצעות כיס המרה של הנחש.

== היסטוריה ==
כבר שנים רבות שנחשים וחלקי הרקמות שלהם נחשבים יקרי ערך על ידי חסידי הרפואה הסינית המסורתית. השימוש הראשון המתועד במשקה היה בסין, במהלך שושלת ג'ואו המערבית (ב־771 לפנה"ס), והשימוש בנחשים כתרופה תועד במדריך הרפואי קלאסיקת עשבי המרפא של שנונג (神农本草经) שחובר בין 300 לפנה"ס ל־200 לספירה. על השימוש המפורט במגוון מיני הנחשים, חלקי הגוף שלהם ומגוון תכשירים שקשורים אליהם הורחב רבות במדריך הרפואי "בנקאו גנגמו" (本草綱目) של לי שיז'ן בשושלת מינג.

כיום, ניתן למצוא יין נחשים באזורים רבים בווייטנאם, דרום מזרח אסיה, ודרום סין.

== טענות לערך רפואי ==
ישנה אמונה רווחת שלנחשים יש תכונות רפואיות, ויין מפורסם לעיתים קרובות כבעל יכולת לרפא הכל, מקוצר־רואי ועד נשירת שיער, כמו גם לשפר את הביצועים המיניים. בווייטנאם, אנשים רבים מאמינים שיין נחשים (Rượu rắn) משפר את הבריאות והגבריות. משקה דומה מיוצר עם שממיות או סוסוני-ים.

יין נחשים, בשל אחוז האלכוהול הגבוה שבו, נשתה באופן מסורתי בכוס שוט. שותים "אמיצים" לעיתים יאכלו חלקים מסוימים של הנחש כמו את כיס המרה שלו, העין שלו והקיבה שלו.

יבוא יין נחשים אינו חוקי ברוב המדינות מכיוון שנחשי קוברה ונחשים אחרים שנהרגים במהלך הייצור הם לעיתים קרובות מינים בסכנת הכחדה.

== ראו גם ==
* רפואה עממית

==קישורים חיצוניים==

קטגוריה:פולקלור
קטגוריה:נחשים בתרבות
קטגוריה:המטבח האסייתי
קטגוריה:משקאות אלכוהוליים
קטגוריה:רפואה סינית
עונת 1953/1954 בליגה הלאומית בכדורסל

עונת 1953/1954 בליגה הלאומית בכדורסל הייתה העונה הראשונה של הליגה. הליגה הורכבה מ-4 קבוצות הפועל ו-4 קבוצות מכבי. הליגה כללה 8 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. העונה הסדירה החלה ב-24 באפריל 1953 הסתיימה ב-3 במאי 1954 בניצחון של מכבי תל אביב.

מכיוון שבעונת 1954/1955 הליגה גדלה ל-12 קבוצות, אף קבוצה לא ירדה ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב ||14||13||1||661||407||254||26
|-
|2||הפועל חולון||14||11||3||668||530||138||25
|-
|3||הפועל תל אביב||14||10||4||664||562||102||24
|-
|4||הפועל מעיין ברוך||14||8||6||571||610||39-||22
|-
|5||הפועל גבע||14||6||8||484||538||54-||20
|-
|6||מכבי דרום תל אביב||14||5||9||537 ||560||23-||18
|-
|7||מכבי חיפה||14||1||13||517||666||149-||15
|-
|8||מכבי צפון תל אביב||14||1||13||390||621||231-||15
|}

==קישורים חיצוניים==
* [http://basket.co.il/history.asp?cYear=1954&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/15 עמודים 26-27]

קטגוריה:1953 בישראל: ספורט
קטגוריה:1954 בישראל: ספורט
קטגוריה:עונות בליגה העליונה בכדורסל בישראל
קטגוריה:תחרויות כדורסל ב-1954
קטגוריה:תחרויות כדורסל ב-1953
טניס באולימפיאדת פריז (1900)

אולימפיאדת 1900 נערכה בפריז, צרפת. תחרויות הטניס נערכו בין ה-6 ביולי ל-11 ביולי. נערכו תחרויות גברים וזוגות גברים, נשים וזוגות מעורבים. בתחרויות הזוגות היה ניתן להרכיב את הזוג מטניסאים ממדינות שונות.

==משתתפי התחרות==
בתחרות השתתפו 26 טניסאים מ-4 מדינות:
* ארצות הברית (5)
* בוהמיה (1)
* בריטניה (6)
* צרפת (14)

==טבלת המדליות==
{| class="wikitable" border="1"
|- bgcolor="#efefef"
! מקום
! מדינה
| bgcolor="gold" | זהב 
| bgcolor="silver" |כסף
| bgcolor="CC9966" |ארד
! סך הכל 
|-
| 1 ||| || 4 || 1 || 3 || 8
|-
| 2 ||קבוצה מעורבת || 0 || 2 || 2 || 4
|-
| 3 ||| || 0 || 1 || 1 || 2
|-
| 4 ||| בוהמיה || 0 || 0 || 1 || 1
|-
| 4 ||| ארצות הברית || 0 || 0 || 1 || 1
|-
!colspan=2| בסך הכל || 4 || 4 || 8 || 16
|}

== הזוכים במדליות ==

{| class="wikitable" 
! width="15%"|
<big>התחרות</big>
| style="background-color: #FFD700;" colspan="1" |
<div style="text-align: center;">30px</div>
| style="background-color: #c0c0c0;" colspan="1" |
<div style="text-align: center;">30px</div>
| style="background-color: #cd7f32;" colspan="1" |
<div style="text-align: center;">30px</div>
|-
|rowspan=2| גברים
|rowspan=2| לורנס דוהרטי 
|rowspan=2| הרולד מהוני 
| רג'ינלד דוהרטי 
|-
| ארתור נוריס 
|-
|rowspan=2| נשים
|rowspan=2| שארלוט קופר 
|rowspan=2| אלן פרבו 
| מריון ג'ונס 
|-
| הדוויגה רוסנבאומובה 
|-
|rowspan=2| זוגות גברים
|rowspan=2| לורנס דוהרטי רג'ינלד דוהרטי 
|rowspan=2| מקס דקוז'י בזיל ספלדינג דה גרמנדיה 
| הרולד מהוני ארתור נוריס 
|-
|אנדרה פרבו ז'ורז' דה לה שאפל 
|-
|rowspan=2| זוגות מעורבים
|rowspan=2| שארלוט קופר רג'ינלד דוהרטי 
|rowspan=2| אלן פרבו הרולד מהוני 
| מריון ג'ונס לורנס דוהרטי 
|-
| הדוויגה רוסנבאומובה ארצ'יבלד וורדן 
|}

==תחרות הגברים==
180px
בתחרות השתתפו 13 טניסאים מ-3 מדינות. הטניסאים שהפסידו במשחק חצי הגמר זכו במדליית ארד.

==תחרות הנשים==
180px
בתחרות הנשים השתתפו 6 טניסאיות מ-4 מדינות. הטניסאיות שהפסידו במשחק חצי הגמר זכו במדליית ארד.

==תחרות זוגות גברים==
בתחרות השתתפו 8 זוגות מ-3 מדינות. במשחק הגמר לורנס דוהרטי ורג'ינלד דוהרטי ( בריטניה) נפגשו עם בסיל ספלדינג דה גרמנדיה ( ארצות הברית) ומקס דקוז'י (צרפת) וניצחו אותם ב-3 מערכות.

במקום השלישי זכו זוג צרפתי וזוג בריטי שהפסידו בחצי הגמר.

==תחרות זוגות מעורבים==
בתחרות השתתפו 6 זוגות מ-4 מדינות. במשחק הגמר שרלוט קופר ורג'ינלד דוהרטי ( בריטניה) נפגשו עם אלן פרבו ( צרפת) והרולד מהוני ( בריטניה) וניצחו אותם בשתי מערכות.

==קישורים חיצוניים==

* [http://www.olympic.org/content/results-and-medalists/gamesandsportsummary/?sport=31718&games=1900%2f1&event=31722 תוצאות באתר האולימפי]
* [https://web.archive.org/web/20120604002344/http://www.sports-reference.com/olympics/summer/1900/TEN/ תיאור התחרות]

1900
קטגוריה:ענפי ספורט באולימפיאדת פריז (1900)
קטגוריה:תחרויות טניס ב-1900
קטגוריה:פריז: תחרויות טניס
אורי אבן-טוב

אורי אבן-טוב (1927 – מרץ 2003) היה מהנדס אלקטרוניקה ישראלי, חתן פרס ביטחון ישראל על פיתוחיו במסגרת התעשייה האווירית.

==ביוגרפיה==
גבריאל, 1966]]
אורי אבן-טוב נולד וגדל בירושלים, בן לחנה אבן-טוב (נ. מוטולנסקי), שהייתה מזכירתם של ראשי הסוכנות היהודית, ולאב מאיר אבן-טוב, שהיה עורך דין ושופט. אחותו הייתה הסוציולוגית לאה שמגר-הנדלמן. בפברואר 1942 נעצר יחד עם אלעד פלד עקב הדבקת כרוזים נגד הנציב העליון, כמחאה על הטבעת אוניית המעפילים "סטרומה". הצטרף ל"הגנה", ובמלחמת העצמאות היה מפקד מחלקה בגדוד "מוריה" שלחם בקרבות בירושלים. ב-1952 יצא לאיסוף מודיעין בסודאן, ונמלט לאחר שנחשף.

קיבל תואר ראשון בהנדסת חשמל מאוניברסיטת קולומביה בניו יורק ותואר שני מאוניברסיטת דרקסל בפילדלפיה. עם שובו לישראל הצטרף למכון 3, ונמנה עם מפתחי טיל הקרקע-קרקע "לוז", שעל בסיסו פותח טיל לוחך ים "גבריאל", שאבן-טוב מונה לראש צוות הפיתוח שלו, במסגרת מפעל מב"ת של התעשייה האווירית. ב-1966 הוענק לו על פיתוח זה פרס ביטחון ישראל.

פיתח אמצעי לחימה נוספים, "ממטרה" ו"משאבה", ששימשו לגילוי חדירת מחבלים והריגת החודרים, שהותקנו בבקעת הירדן במלחמת ההתשה.

בשנת 1970 נמנה עם מייסדי מפעל "מערכות כור פיתוח", בשותפות עם קונצרן "כור", שעסק בפיתוח מערכות אלקטרוניות, ואבן טוב מונה למנהלו.

לאחר מלחמת יום הכיפורים הקים את מפעל מלט"ם של התעשייה הצבאית, לייצור טיל נ"ט על בסיס הטיל "טאו" ושימש מנהל תע"ש מערכות.

נפטר במרץ 2003 בארצות הברית ממחלת לב. נטמן בבית העלמין שליד קיבוץ נחשון.

==קישורים חיצוניים==
* 
* 

==הערות שוליים==

קטגוריה:לוחמי ההגנה
קטגוריה:זוכי פרס ביטחון ישראל: עובדי התעשייה האווירית לישראל
קטגוריה:מהנדסי חשמל ישראלים
קטגוריה:בוגרי אוניברסיטת קולומביה
קטגוריה:בוגרי אוניברסיטת דרקסל
קטגוריה:סגל רפאל
קטגוריה:סגל התעשייה האווירית לישראל
קטגוריה:מנכ"לים ישראלים
קטגוריה:אנשי היישוב ילידי הארץ
קטגוריה:אישים הקבורים בנחשון
קטגוריה:ישראלים שנולדו ב-1927
קטגוריה:ישראלים שנפטרו ב-2003
מארי תרז פריאל

מארי תרז פריאל (באנגלית: Mary Therese Friel; נולדה ב-1960) היא דוגמנית ואשת עסקים אמריקאית. מיס ארצות הברית לשנת 1979.

==ביוגרפיה==
פריאל נולדה וגדלה בניו יורק, ב-1979 נבחרה למיס ניו יורק ולאחר מכן למיס ארצות הברית כשדורגה במקום הראשון בתחרות בגדי הים ובראיונות ובאותה שנה עלתה לשלב 12 המועמדות הסופיות בתחרות מיס תבל.

כמלכת יופי היא הובילה קמפיינים שונים למטרות צדקה וביניהם לספיישל אולימפיקס ולתסמונת דאון ושימשה כשגרירה של האגודה האמריקנית לריאות וכמיס ארצות הברית הוזמנה להיות אורחת בקונצרט של הרולינג סטונז ו-The Beach Boys וטיילה ביחד עם חוליו איגלסיאס במהלך מסע ההופעות שלו ונפגשה בין היתר עם קריס קריסטופרסון.

לאחר שנת כהונתה הלה ללמוד באוניברסיטת פורדהם בניו יורק וחתמה על חוזה דוגמנות עם סוכנות פורד ודגמנה במקומות רבים בארצות הברית ובאירופה והופיעה על שער מגזין האופנה "גלאמור" ומגזין הנשים "משק בית טוב".

היא לקחה חלק בכתיבת הספר "את יכולה להיות הדוגמנית שאת".

ב-1987 היא הקימה סוכנות דוגמנות משלה העוסקת גם בהדרכה אישית לנערות העובדות כדוגמניות והיא משמשת גם כמאמנת ויועצת אישית לתחרויות יופי.

==קישורים חיצוניים==

קטגוריה:זוכות מיס ארצות הברית
קטגוריה:משתתפות בתחרות מיס תבל 1979
קטגוריה:סוכני דוגמנים
קטגוריה:בוגרות אוניברסיטת פורדהם
קטגוריה:בוגרי אוניברסיטת פורדהם
קטגוריה:זוכות מיס ניו יורק ארצות הברית
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
F9F פאנת'ר

גראמן F9F פאנת'ר (באנגלית: Grumman F9F Panther) היה מטוס קרב סילוני מתוצרת חברת גראמן האמריקאית, הראשון בשירות מבצעי על גבי נושאות המטוסים של צי ארצות הברית. המטוס ראה שירות נרחב בטייסות הצי והנחתים של ארצות הברית במהלך מלחמת קוריאה, בה שימש כמטוס תקיפה, זאת בשל חוסר יכולתו להתמודד מול מטוסי המיג 15 הרוסים והסינים בקרבות אוויר. המטוס היה למטוס הסילון הראשון בשירות הצוות האווירובטי של הצי, המלאכים הכחולים, ולמטוס הסילון הראשון בשירות הזרוע האווירית של הצי הארגנטינאי.

העיצוב התפתח מאוחר יותר ל-גראמן F-9 קוגר.

== קישורים חיצוניים ==

* 

==הערות שוליים==

קטגוריה:תעופה צבאית
קטגוריה:מטוסי קרב מתוצרת ארצות הברית
קטגוריה:כלי טיס המשרתים בנושאת מטוסים
קטגוריה:מלחמת קוריאה
ספרייה אזורית גזר

ספרייה אזורית גזר היא ספרייה ציבורית בבית חשמונאי ומשרתת את תושבי מועצה אזורית גזר.

==היסטוריה==
הספרייה הוקמה בשלהי 1969 ביוזמת יו"ר מועצה אזורית גזר משה דוקטורי ובמימון יד הנדיב וקרן רוטשילד. היא מוקמה על גבעה ממזרח למושב עזריה, במקום שלימים ייקרא "בית חשמונאי". הספרייה האזורית גזר הייתה למעשה אבן הפינה והמבנה הראשון בקריית החינוך הצמודה וביישוב בית חשמונאי שהוקם כעבור שנה ב-1970.

בטקס הפתיחה בחודש נובמבר 1970, נכחו ראש המועצה האזורית משה דוקטורי, סגן ראש הממשלה ושר החינוך יגאל אלון והגברת דורותי רוטשילד נציגת התורמים.

== קישורים חיצוניים ==
* 
* [https://web.archive.org/web/20160701084750/http://gezer.sifriya.net/ אתר הקוראים של ספרייה אזורית גזר]

==הערות שוליים==

גזר
קטגוריה:מועצה אזורית גזר
אמפיפארק באר שבע

אמפיפארק באר שבע (וכן: אמפיתיאטרון באר שבע) הוא אמפיתיאטרון ומתחם הופעות שממוקם בפארק נחל באר שבע. הוא משתרע על פני 104 דונם שהם כ-2% משטח הפארק. בנייתו של האמפיפארק הסתיימה באוקטובר 2013. הוא הגדול ביותר והמאובזר ביותר בישראל. עלות הקמתו נאמדה בכ-60 מיליון ש"ח.

==תכנון ובנייה==

האמפיפארק נבנה ביוזמתה של עיריית באר שבע ובשיתוף עם חברות הבת שלה, בהן כיוונים - החברה לתרבות הפנאי באר שבע, רשות הניקוז "שקמה בשור", הקרן הקיימת לישראל, משרד השיכון וארגון JNF ארצות הברית.

תכנונו של האמפיפארק בוצע על ידי משרד אדריכלים בראשותו של האדריכל גדעון שריג. התכנון הסתיים בשנת 2010.

האמפיפארק נבנה על גבעה מלאכותית שגובהה 13 מטרים ושטחה הוא 57 דונם בלב פארק נחל באר שבע]. עבודות העפר כללו כ-500,000 מטר מעוקב אדמה, שהובאה מאזור באר שבע וממאגר מים נבטים שנבנה במקביל.

לאחר השלמת עבודות העפר, החלה בניית האמפיפארק עצמו ועבודות הפיתוח. עבודות הבנייה הסתיימו באוקטובר 2013. המתחם נחנך בהופעה של הזמר שלמה ארצי ב-24 באוקטובר 2013.

==מרכיבי מתחם האמפיפארק==
האמפיפארק כולל מתחם מופעים מגודר המכיל בין 10,000 ל-12,000 מקומות ישיבה, מהם כ-4,000 מושבים קבועים והשאר במדשאה שמסביב. אל המתחם מובילות שלוש כניסות קהל ובמרכזו ניצבת במה בשטח 665 מ"ר. מעל לבמה אלמנט תאורה המתנשא לגובה של 42 מטרים ובנוי מברזל וכבלי פלדה שעליהם נורות LED, המציגות בשעות החשיכה מופע אור המסמן את המתחם מרחוק.
במקום ישנן רחבות דשא חיצוניות לאירוח כנסים ואירועים גדולים, מבני שירותים ותשתית לפריסת עמדות שירותים ניידים.
מחוץ למתחם המגודר, ניצבות שלוש במות קטנות הנקראות "אמפי-דשא" המיועדות להכיל עד 6,000 אנשים כל אחת, מתחמי פיקניק מוצלים, שבילי הליכה, שבילי אופניים ומתקני משחק.

==גלריה==
<gallery>
קובץ:גשר חבלים - סימן ההיכר של הפארק.jpg| עמוד התאורה - סימן ההיכר של הפארק
קובץ:פארק נחל באר שבע.jpg | מדשאות האמפיפארק
קובץ:גן משחקים פארק נחל באר שבע.jpeg | גן משחקים
קובץ:מדשאות אמפי פארק בש 1.jpeg | מבט מהצד
</gallery>

== ראו גם ==
* נווה מדבר עירוני

==קישורים חיצוניים==

* 
* [http://www.sviva.gov.il/aboutoffice/authorities-minister/documents/beer-sheva-park-authority.pdf חוברת מידע- פארק נחל באר שבע]
* [https://he-il.facebook.com/amphi7/info/?tab=page_info דף הפייסבוק של אמפיפארק באר שבע]
* [http://www.beer-sheva.muni.il/Visitors/Attractions/Pages/Amphitheater.aspx אמפיפארק באר שבע, אתר עיריית באר שבע]
* [http://kivunim7.co.il/leisure2/אמפיפארק-באר-שבע/ אמפיפארק באר שבע, חברת "כיוונים"]

==הערות שוליים==

קטגוריה:אמפיתיאטראות בישראל
קטגוריה:באר שבע: מבנים
קטגוריה:באר שבע: תרבות
קטגוריה:באר שבע: גנים ופארקים
קטגוריה:פארק נחל באר שבע
רוני אוואט

רוני אוואט (נולד ב-12 באוגוסט 1968) הוא כדורגלן עבר ישראלי ששיחק בעמדת הבלם ומאמן כדורגל.

==קריירה==
אוואט, בנו של ז'אן קלוד אוואט שהיה מאמן כדורגל בהפועל אשדוד ובעירוני אשדוד, גדל במחלקת הנוער של מכבי עירוני אשדוד והחל לשחק בבוגרים כאשר הקבוצה הייתה בליגה ב'. הוא היה שותף לעליית הקבוצה עד לליגה הבכירה. אוואט, ששיחק בתפקיד הבלם ולעיתים כקשר, היה ידוע כשחקן הגנה קשוח ואף ענד את סרט הקפטן של הקבוצה לאורך תקופות שונות. בתחילת עונת 1996–1997 נפצע אוואט בברכו ונאלץ לפרוש כאשר הוא בן 29.

לאחר פרישתו ממשחק פעיל החל אוואט לאמן במחלקת הנוער של מכבי עירוני אשדוד עד אשר הגיע לאמן את קבוצת הנוער. בהמשך, אימן את קבוצת הנוער של מועדון ספורט אשדוד, והנהיג את הקבוצה לזכייה ראשונה בגביע המדינה לנוער.

ב-2015 מונה אוואט לתפקיד עוזרו של אייל לחמן, מאמן הקבוצה הבוגרת של מועדון ספורט אשדוד, ובהמשך השנה אף החליף את לחמן כמאמן הראשי. בסיום אותה עונה עלתה הקבוצה בהדרכתו בחזרה לליגת העל.

ב-14 בפברואר 2017, בעקבות מינויו של רן בן שמעון למאמן הקבוצה, הוסט אוואט לתפקיד עוזר המאמן. אך פוטר באותה שנה ב-3 באוקטובר יחד עם ראובן עטר.

ב-13 ביוני 2018 מונה אוואט למאמנה של מכבי יפו. הקבוצה סיימה במקום השישי בליגה א' דרום, ובסיום העונה עזב את המועדון.

ב-27 במאי 2019 מונה אוואט לקדנציה שנייה במ.ס. אשדוד כמאמן ראשי, כאשר לצידו מונה משה אוחיון כמאמן שני. במהלך העונה לקה אוואט באירוע לבבי ובעקבות כך הוחלט למנות במקומו את רן בן שמעון למאמן הקבוצה.

במאי 2021 מונה למאמן הפועל אשדוד. ב-7 באוקטובר 2021 התפטר מאימון הקבוצה, אולם לאחר כשבוע חזר בו ושב לאמן את הקבוצה. ב-7 בדצמבר התפטר סופית מאימון הקבוצה. 4 ימים לאחר מכן, מונה למאמן הפועל רמת גן. ב-8 בספטמבר 2022 התפטר מתפקידו.

==חיים אישיים==
אוואט נשוי ואב לשלושה ילדים. הוא עובד בעיריית אשדוד ברשות הספורט העירונית.

בן דודו של שוער העבר דודו אוואט.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי עירוני אשדוד
קטגוריה:מאמני כדורגל ישראלים
קטגוריה:מאמני מועדון ספורט אשדוד
קטגוריה:מאמני מכבי יפו
קטגוריה:מאמני הפועל אשדוד
קטגוריה:מאמני הפועל רמת גן
קטגוריה:אשדוד: כדורגלנים
קטגוריה:ישראלים שנולדו ב-1968
אלי אהרון

אלי (אליהו) אהרון (נולד ב-1942 בבגדאד, עיראק) הוא פסל, חבר באיגוד המקצועי של האמנים הפלסטיים בישראל.

== ביוגרפיה ==
אלי אהרון עלה לארץ עם משפחתו ב-1951, במבצע עזרא ונחמיה, בן שלישי מתוך שבעה אחים ואחיות.
את ילדותו העביר במעברת "שער העלייה" בחיפה, משם עברה המשפחה לקיבוץ גניגר, ובהמשך לשכונת ג'סי כהן בחולון, שם למד חריטה ומסגרות בתיכון מקצועי.
בשנת 1963 החל לעבוד בחברת "מקורות" כחרט ובקר טיב עד ליציאתו לפנסיה מוקדמת בגיל 52. מאז הקדיש את חייו לפיסול באבן ולמסעות בעולם.

אלי אהרון הוא אביה של הסופרת אור ארנסט. מפסל בקיבוץ חצור, בסדנה של הפסל זאב קרישר, משנת 2008.
נשוי ואב לשלושה. הוא ואשתו גרים לסירוגין ביבנה ובגואנגג'ואו, סין.

== קריירה אמנותית ==
=== תערוכת יחיד === 
* "קונכייה+", בית האמנים ע”ש יוסף זריצקי, תל אביב, 2012. אוצר: אריה ברקוביץ'.
"פעימה", מתוך: קונכייה+, 2012

=== פסלי חוצות ===
* "קבר גמליאל" - פסל קבע שלו הוצב במרכז שז"ר ביבנה בשנת 2008.
* "חשיפה" - פסל קבע שלו הוצב בגלריית הסדנה לאמנות מטעם עיריית יבנה בשנת 2015.

=== תערוכות קבוצתיות ===
* "פריחה", גלריית הסדנה לאמנות, יבנה, 2009. אוצר: רוני ראובן.
* "התנ"ך בעיני אמני המינאטורות", גלריית הסדנה לאמנות, יבנה, 2010.
* "אמצע הדרך", גלריית הסדנה לאמנות, יבנה, 2011. אוצר: רוני ראובן.
* "מחוברים" - הגלריה העירונית על האגם, רעננה, 2014. אוצרת: רחל זיו.
* "דרישת שלום", תערוכה בינלאומית נודדת, 2015. אוצרת: אתי עמרם.
* "אבולוציה", גלריית הסדנה לאמנות, יבנה, 2015. אוצרת: ורד אלון-נול.
* "סכי עיניים", גלריית הסדנה לאמנות, יבנה, 2016. אוצר: רוני ראובן.

== קישורים חיצוניים ==
* [https://www.eliaharon.com/ אתר אמן] [https://www.flickr.com/photos/redesign/sets/72157629819537729/ "]
* [https://www.flickr.com/photos/redesign/sets/72157629819537729/ קונכייה+", אלי אהרון], פליקר.

== הערות שוליים ==

קטגוריה:אמנים ישראלים
קטגוריה:פסלים ישראלים
קטגוריה:ישראלים ילידי עיראק
קטגוריה:ישראלים שנולדו ב-1942
אתר הראשונים בנגב

הבאר (1913) באתר הראשונים בנגב ברוחמה
שיחזור ה[[משאבה]]
אתר הראשונים בנגב הוא אתר מורשת שהוקם בקיבוץ רוחמה בנגב הצפוני. האתר מספר את סיפורה של ההתיישבות המקורית ברוחמה ב-1912. האתר כולל מוזאון, את הבאר המקורית של היישוב, אוסף של כלי חקלאות מראשית המאה העשרים ומספר משוריינים ממלחמת העצמאות.

==על המרכז==
האתר הוא אתר פתוח, עם שולחנות, נגישות לנכים ושירותים.

אתר המבקרים כולל ביקור במוזאון האתר. המוזאון הוקם בתוך מבנה ביטחון ישן, הכולל חדר מעצר (למסתננים) וכן ארון עץ ששימש לכליאת העצור במהלך חקירתו. 

במוזאון יש תמונות, מפות ומיצג אור-קולי. 

האתר כולל גם את הבאר העתיקה שנחפרה ב-1913 והיא השריד היחיד ששרד מחוות רוחמה המקורית. בשנים האחרונות נוקתה הבאר ושוחזרו המנוע והמשאבה המדמים שאיבת מים מהבאר. לצד הבאר יש גן פסלים, של כלי חקלאות ישנים.

==סיפורה של ההתיישבות==
האתר ברוחמה מתאר את סיפורם של המתיישבים הראשונים, קבוצת צעירים שעלתה מרוסיה, התמודדותם עם קשיי החקלאות והיחסים עם השכנים מעזה. 

קהילת הסוחרים בראשותו של יחיאל צ'לנוב החליטה לשלוח לארץ ישראל את צעיריה על מנת לסלול את הדרך לכולם. הצעירים נתקלו בקשיים רבים, וזכו לכינויי גנאי- מוסקווים. על מנת להתקיים הקבוצה קנתה שטח משל עצמה וביקשה מהאגרונום צבי הירשפלד לעמוד בראשו. 

הקבוצה קנתה שטח בנגב מתוך אמונה (שהקדימה את זמנה), שהדבר יסייע לקבוע את גבולות המדינה שבדרך. הם עלו לאתר בחנוכה תרע"ב - שלהי דצמבר 1911. בשנת היישוב הראשונה המתיישבים הביאו מים מרחוק. 

ב-1913 נחפרה באר בעומק 38 מטרים. למרות כל הקשיים החווה הקפידה על עבודה עברית. 

בין המתיישבים היו גם ציפורה זייד, ויוסף לישנסקי. בפרעות 1917 היישוב ננטש. 

היו ניסיונות נוספים ליישב מחדש את רוחמה, אך המצב הביטחוני גרם לכשלונותיהם. לבסוף השומר הצעיר עלה על הקרקע והקים את הקיבוץ מחדש ב-1943.

==לקריאה נוספת==
* גרשון גרא, חמדת אבות, הוצאת משרד הביטחון.
* מרדכי אלקיים, 40 שנות ישוב יהודי בעזה ובאר שבע, והקמת חוות רוחמה, הוצאת המחבר בשיתוף המרכז למורשת יהודי עזה, בשנת 1994

==קישורים חיצוניים==
* 

* 
* 
* 
* 

==הערות שוליים==

קטגוריה:הנגב המערבי: מוזיאונים
קטגוריה:רוחמה
קטגוריה:אתרי מורשת במחוז דרום
שטפן אילזנקר

שטפן אילזנקר (בגרמנית: Stefan Ilsanker, נולד ב-18 במאי 1989) הוא כדורגלן אוסטרי המשחק כקשר הגנתי בקבוצת גנואה ובנבחרת אוסטריה. אילזנקר ייצג את מדינתו באליפויות אירופה לנבחרות צעירות בכמה גילאים שונים. שטפן הוא בנו של הרברט אילזנקר, שוער עבר ומאמן השוערים בהווה של קבוצת רד בול זלצבורג.

==קריירת מועדונים==

אילזנקר החל את הקריירה בקבוצת הנוער של קבוצת 1. האליינר SK כשוער, אך במהרה החליף את עמדתו בקישור המגרש. בשנת 2005, הוא חתם בקבוצת רד בול זלצבורג, בה שיחק בשנותיו הראשונות בקבוצת הנוער. ב-4 באפריל 2009, קיבל זימון בכורה לסגל הקבוצה הבכירה לקראת משחק ליגה, אמנם רק ב-15 באוגוסט 2009 שותף לראשונה למשחק עבור מועדונו, במסגרת הגביע האוסטרי. עשרה ימים לאחר מכן, ב-25 באוגוסט 2009, הוא אף שותף לראשונה במשחק בינלאומי עבור רד בול זלצבורג, במשחק מול מכבי חיפה הישראלית במסגרת מוקדמות ליגת האלופות. בסיום עונת 10–2009, אילזנקר חתם בקבוצת מטרסבורג. לאחר שנתיים, הוא חזר לרד בול. הוא היה שותף לזכיית קבוצתו בדאבל המקומי בעונת 2013/2014, ובנוסף זכה באליפות נוספת בעונה שלאחר מכן. ב-2015, עבר לשחק בקבוצת ר.ב. לייפציג מהבונדסליגה השנייה בגרמניה. בסיום עונתו הראשונה בלייפציג, אילזנקר היה שותף להעפלתה ההיסטורית של קבוצתו לעבר הבונדסליגה. ב-31 בינואר 2020 חתם לשנתיים וחצי באיינטרכט פרנקפורט.

==תארים==
;רד בול זלצבורג
* הבונדסליגה האוסטרית: 2013/2014, 2014/2015
* הגביע האוסטרי: 2013/2014

איינטרכט פרנקפורט
* הליגה האירופית: 2021/2022

== קישורים חיצוניים ==

קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:כדורגלני רד בול זלצבורג
קטגוריה:כדורגלני מטרסבורג
קטגוריה:כדורגלני ר.ב. לייפציג
קטגוריה:כדורגלני איינטרכט פרנקפורט
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני גנואה
קטגוריה:אוסטרים שנולדו ב-1989
טליה רחימי

טליה רחימי (נולדה ב-1978) היא סופרת ילדים ישראלית.

==ביוגרפיה==
טליה רחימי נולדה ברחובות. חלומה לכתוב החל, לדבריה, כשהייתה בכיתה ג' או ד', אז כתבה סיפורים, שחלמה יום אחד לפרסם, במחברת שורות שלה קראה "סיפורים".

רחימי היא בעלת תואר בחינוך, בלשנות וספרות אנגלית מאוניברסיטת בן-גוריון.

ביחד עם חברתה, אפרת מרקו, הקימה רחימי את בית ספר "לינג" לשפות.

ב-2010, פרסמה את ספרה הראשון, "פיציריקה", המיועד לבני נוער.

ב-2012, פרסמה את ספר הילדים, "זאור הדינוזאור".

כיום מלמדת אנגלית בתיכון דה שליט ברחובות.

==ספרים==
* פיציריקה (הוצאת הקיבוץ המאוחד, 2010) - OCLC 745382662
* זאור הדינוזאור (הוצאת הקיבוץ המאוחד, 2012) - OCLC 782085811

==קישורים חיצוניים==

* [http://readbooks.co.il/talia-rahimi/ ביקור בית עם הסופרת טליה רחימי: זאור הדינוזאור]
* 
* 
* [http://103fm.maariv.co.il/programs/Media.aspx?ZrqvnVq=FIKDLG&c41t4nzVQ=L הסיפור של איציק הליצן - "זאור הדינוזאור" - רדיו 103FM]

== הערות שוליים ==

קטגוריה:רחובות: אישים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות שנולדו ב-1978
קטגוריה:ישראלים שנולדו ב-1978
מארי ת'ארפ

מארי ת'ארפ (באנגלית, Marie Tharp; 30 ביולי 1920 – 23 באוגוסט 2006) הייתה גאולוגית אמריקאית ואוקיינוגרפית, שבשותפות עם ברוס היזן יצרה את המפה המדעית הראשונה של קרקעית האוקיינוס כולו. עבודתה של ת'ארפ חשפה את הרכס המרכז-אטלנטי, ותרמה להתקבלות תאוריות טקטוניקת הלוחות ונדידת היבשות.

==קורות חיים==
ת'ארפ נולדה באיפסילנטי, מישיגן. אמה הייתה מורה לגרמנית ולטינית ואביה שרטט מפות סקר קרקע עבור מחלקת החקלאות של ארצות הברית.

ת'ארפ קיבלה תואר ראשון באנגלית ומוזיקה מאוניברסיטת אוהיו בשנת 1943. לאחר מכן פנתה ללימודי תואר שני בגאולוגיה באוניברסיטת מישיגן, וכן קיבלה תואר במתמטיקה מאוניברסיטת טולסה, בזמן שכבר עבדה כגאולוגית בחברת Stanolind Oil.

בשנת 1948 עברה ת'ארפ לניו יורק, והועסקה על ידי מוריס יואינג במעבדה הגאולוגית לאמונט באוניברסיטת קולומביה. בהתחלה עבדה בשרטוט טכני, לאחר מכן פגשה את ברוס היזן והם החלו לעבוד יחד. בתחילה, הם עסקו באיתור מטוסים שהופלו במלחמת העולם השנייה בעזרת תצלומי אוויר. בהמשך, החלו למפות את הטופוגרפיה של קרקעית האוקיינוס.

כיון שלא נהוג היה באותה תקופה שנשים יצטרפו לצוותי ספינות, במשך 18 השנים הראשונות של עבודתם המשותפת, היה היזן אחראי על איסוף הנתונים מסיפון ספינת המצפה, ואילו ת'ארפ, מן המעבדה, עיבדה את הנתונים ושירטטה את מפות קרקעית האוקיינוס. ולמרות זאת, בשנת 1965 הצטרפה תארפ לראשונה למסע איסוף נתונים. בהמשך הקריירה ת'ארפ עסקה באיסוף נתונים באופן עצמאי מספינת החקר של המכון האוקיינוגרפי בוודס הול, וכן נתונים סייסמוגרפיים של רעידות אדמה מתחת לים.

בעזרת נתוני התצפיות ונתוני סונאר תת-ימי, שרטטה תארפ את קרקעית האוקיינוסים. אחת התגליות החשובות שלה ושל היזן היה הרכס המרכז-אטלנטי, המשתרע מדרום לצפון האוקיינוס. רכס זה התברר כחלק מתוך מערכת עולמית של רכסים תת-ימיים שנוצרו מתוך התרחקות הלוחות הטקטוניים. גילוי זה הוביל לאישוש תאוריית נדידת היבשות.

ת'ארפ והיזן פרסמו את המפה הפיזית הראשונה של האוקיינוס האטלנטי בשנת 1957. עבודתם הושלמה בשנת 1977, כאשר פרסמו את המפה של קרקעית האוקיינוס כולו, בשיתוף פעולה עם צייר הנוף האוסטרי היינריך ברנן.

ת'ארפ המשיכה להורות ולחקור באוניברסיטת קולומביה עד פרישתה בשנת 1983. לאחר מכן הפעילה עסק להוצאה לאור והפצת מפות. היא תרמה את אוסף המפות והארכיון שלה למחלקה למפות וגאוגרפיה בספריית הקונגרס בשנת 1995.

מארי ת'ארפ נפטרה ממחלת הסרטן ב-23 באוגוסט 2006.

==הכרה לאחר המוות==
בשנת 2001 ת'ארפ קיבלה את הפרס השנתי הראשון של Lamont-Doherty Heritage על מפעל חייה ועבודתה החלוצית בתחום האוקיינוגרפיה.

בשנת 2009 הוכנסה המפה ההיסטורית של האוקיינוס האטלנטי ששרטטה ת'ארפ לשירות המפות של גוגל, כדי שניתן יהיה לראות אותה בעת השימוש בממשק Google Earth.

==קישורים חיצוניים==

* [https://web.archive.org/web/20120807015102/http://www.marietharp.com/ המפות של מארי ת'ארפ] 
* [http://c250.columbia.edu/c250_celebrates/remarkable_columbians/marie_tharp.html מארי ת'ראפ באוניברסיטת קולומביה] 
* 

קטגוריה:ערכים שבהם תבנית בריטניקה אינה מתאימה
קטגוריה:קרטוגרפים אמריקאים
קטגוריה:אוקיינוגרפים
קטגוריה:גאולוגיות אמריקאיות
קטגוריה:אמריקאיות שנולדו ב-1920
קטגוריה:אמריקאים שנולדו ב-1920
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
רובר הראשון, רוזן פלנדריה

רובר הראשון (Robert I; סביבות 1029 - 13 באוקטובר 1093) היה רוזן פלנדריה משנת 1071 עד מותו ב-1093. בשנת 1068 התחתן רובר עם גרטרוד מסקסוניה, בתו של ברנרד השני, דוכס סקסוניה.

==היסטוריה==
רובר היה בנו הצעיר של בלדווין החמישי, רוזן פלנדריה ואדל מצרפת, רוזנת פלנדריה. אחיו היה בלדווין השישי, רוזן פלנדריה קודם. בירושה, נתן אחיו את רוזנות פלנדריה לבנו הבכור, ארנולף השלישי, רוזן פלנדריה ואת רוזנות אנו לבנו הצעיר, בלדווין השני, רוזן אנו. רובר התנגד לירושה והביס את אחיינו ארנולף השלישי, רוזן פלנדריה בקרב קאסל (1071). בעקבות מות ארנולף בקרב קיבל רובר את הרוזנות של פלנדריה.

==ילדים==
*רובר השני, רוזן פלנדריה
*אדלה מפלנדריה

==קישורים חיצוניים==

* [https://www.geni.com/people/Robert-I-count-of-Flanders/6000000002441720163 ביוגרפיה], באתר geni.com
* 

קטגוריה:רוזני פלנדריה
קטגוריה:ילידי 1029
קטגוריה:נפטרים ב-1093
Whonix

Whonix היא הפצת גנו/לינוקס המבוססת על דביאן, שמטרתה לספק פרטיות ואנונימיות. מערכת ההפעלה כוללת שתי תמונות ISO שנועדו לרוץ מתוך מכונה וירטואלית, אחת כשולחן עבודה והשנייה כיציאת Tor. כל התקשורת עוברת דרך רשת Tor כדי לשמור על אנונימיות המשתמש.

== מבנה המערכת ==
Whonix מופצת בתור שתי תמונות ISO: אחת כשולחן עבודה והשנייה כיציאת Tor. התמונות מותקנות על מערכת ההפעלה המארחת של המשתמש. כל תמונה מכילה הפצת גנו/לינוקס מותאמת המבוססת על דביאן. העדכונים מופצים באמצעות רשת Tor על ידי מנהל החבילות של דביאן.

תוכנת הוירטואליזציה הנתמכת היא VirtualBox. ניתן להשתמש גם ב-KVM או Qubes OS.

בהפעלה המערכת מריצה בדיקת עדכונים על מנת לוודא שהתוכנה מעודכנת, והתאריך והשעה מכוונים כראוי.

למכונה הווירטואלית האחראית על יציאת Tor, יש שני ממשקי רשת וירטואליים, אחד מחובר לרשת האינטרנט באמצעות NAT שעל המערכת המארחת, ומשמש כדי לתקשר עם תחנות ברשת Tor. והשני מתחבר לרשת תקשורת מקומית וירטואלית שרצה בתוך המערכת המארחת.

המכונה הווירטואלית המפעילה את שולחן העבודה מריצה את תוכנות המשתמש. היא מחוברת רק לרשת התקשורת המקומית הפנימית, ויכולה לתקשר אך ורק עם המכונה האחראית על יצאת Tor, דבר שמאלץ כל תעבורה של מידע לעבור דרך רשת Tor. המכונה הווירטואלית המריצה את שולחן העבודה יכולה לראות את כתובת ה-IP של רשת התקשורת המקומית הפנימית בלבד, שזהה בכל התקנה של Whonix.

לתוכנות המשתמש אין שום ידע בנוגע לכתובת ה-IP המקורית של המשתמש, אין להן גם שום גישה למידע אודות החומרה הפיזית של המשתמש. למעשה כדי להשיג מידע כזה, התוכנה צריכה למצוא דרך "לצאת החוצה" מהמכונה הווירטואלית, או לעקוף את יציאת Tor (בדרך כלל על ידי פרצת אבטחה בתוכנה או בליבה).

הדפדפן שמותקן בשולחן העבודה הוא גרסה מותאמת של מוזילה פיירפוקס המסופקת על ידי פרויקט Tor ונקראת Tor Browser. דפדפן זה הותאם כדי לשמור על האנונימיות ברשת Tor ולמנוע ממידע מזהה "לדלוף" מהדפדפן.

בשונה מ־Whonix ,Tails לא "חולה בשכחה", גם המכונה הווירטואלית האחראית על היציאה של Tor וגם המכונה הווירטואלית האחראית על שולחן העבודה שומרות את מצבן לאחר כל אתחול. לא להיות "בשכחה" משפר את אבטחת המכונה האחראית על היציאה של Tor, על ידי כך שזה מאפשר למכונה לבחור תחנת כניסה מוכרת ברשת Tor, וכך לצמצם את הסיכויים להיתקל בתחנות זדוניות ברשת.

מצד שני, מערכת שאינה "בשכחה" יכולה לאפשר לתוקפים, במיוחד לבעלי אתרים, לשייך את הפעילות של משתמש Tor מסוים למשתמש Tor אחר, אפילו עם אמצעי ההגנה של דפדפן Tor; עבור חלק מהמשתמשים, זו יכולה להיות פרצת אבטחה משמעותית. זה אפשרי לאלץ את המערכת להיות בשכחה על ידי שימוש בתמונת מערכת והחזרת מערכת ההפעלה למצבה הקודם באופן ידני בסוף כל שימוש, אך המפתחים של Whonix מציינים שזו דרך לא מספקת. זה גם אפשרי להריץ יותר משולחן עבודה אחד על יציאת Tor אחת.

אפשרות נוספת יכולה להיות על ידי שימוש בשני מחשבים פיזיים (לא וירטואליים) נפרדים זה מזה פיזית, אחד בתור המכונה האחראית על היציאה של רשת Tor, והשני בתור המכונה האחראית על שולחן העבודה, כך אפשר להתגונן מפני מתקפות על תוכנת הווירטואליזציה כגון ניסיונות של תוכנה מסוימת "לצאת החוצה" מהמכונה הווירטואלית אל תוך המערכת המארחת.

== ראו גם ==
* Tails
* Tor
* שירותים נסתרים ברשת Tor
* דביאן
* דארקנט
* פרטיות באינטרנט
* מעקב על מחשבים ורשתות

== קישורים חיצוניים ==

* 
* מתן הרט, [http://www.digitalwhisper.co.il/files/Zines/0x39/DW57-3-Paranoid.pdf מצב פרנואיד] במגזין Digital Whisper, ינואר 2015.

== הערות שוליים ==

קטגוריה:הפצות של GNU/לינוקס
קטגוריה:אנונימיות
בית ישע

250px
250px
250px
בית ישע הוא מבנה בקיבוץ גבעת ברנר שהוקם כבית הבראה צמחוני והפך, לאחר מלחמת העצמאות, לבית הבראה כללי פופולרי. בית ההבראה נסגר בשנות ה-80 של המאה ה-20, והמבנה מוגדר כאתר מורשת על ידי המועצה לשימור אתרי מורשת בישראל.

== עקרונות הקמת בית ההבראה ==
בית ישע הוקם בגבעת ברנר כבית הבראה צמחוני ביוזמתה של ישע סמפטר, תושבת רחובות. ישע תכננה בית הבראה בהסתכלות בריאותית כוללנית שיציע אירוח מבוסס צמחונות, שקט ושלווה, תרבות וחינוך לדרך חיים בריאה.

== ההיסטוריה של האתר ==
בית ישע הוקם בשנות ה-30 של המאה ה-20 ונחנך ב-1935. הקמת הבית מומנה על ידי ישע והתכנון נעשה על ידי יוחנן רטנר בסגנון הבינלאומי.

בית ההבראה נוהל על ידי לאה ברלין, חברתה של ישע ואירח מגוון של אורחים שכלל תושבי ארץ ישראל, תיירים, מבריאים וחיילים בריטים.

ב-1938 נפטרה ישע ולאה שהמשיכה לנהל את המקום שינתה את שמו ל"בית ישע" והשתדלה לשמר את רוח המקום.

בתקופת מלחמת העצמאות שימש המקום כבית הבראה לפצועי צה"ל ובהתאם לכך שונה תפריט שהוגש למבריאים. 

בעקבות הפילוג בקיבוץ המאוחד עברה לאה לקיבוץ נצר סרני וניהול המקום עבר לידי חברי גבעת ברנר. בעקבות שינוי ההנהלה הפך המטבח לרב גוני והמקום הפך לפופולרי (במיוחד לחברי ההסתדרות). ב-1982 נסגר בית ההבראה ולאחר סגירתו הושכרו חלקים ממנו לחיילים, סטודנטים ומתנדבים וחלקים אחרים הוזנחו. גם הגינה המפוארת שהקיפה את הבית הוזנחה.

בין השנים 2014–2017 בוצעו במקום צילומים לסדרת הטלוויזיה "שכונה". המבנים המתפוררים שימשו בסדרה כמגוריהן של משפחות המוצגות כעניות.

== תיאור המבנה ==
בית ההבראה כולל מספר אגפים והוא נבנה והוגדל לאורך מספר שנים:
* האגף הראשון נבנה ב-1934, נחנך ב-1935 וכלל מבנה אחד, חד קומתי, ובו 6 חדרים. 
* ב-1936 נבנה אגף נוסף ובו 21 חדרים. 
* ב-1941 נבנה אגף נוסף בן 10 חדרים.
* ב-1943 נבנתה קומה שנייה על המבנה המקורי (תוספת זו התאפשרה מאחר שנבנה מבטון יצוק).

ליד בית ההבראה נבנה ב-1942 בית עבור הרופא של המקום.

מסביב לבית ההבראה הוקם גן ובו בריכה (כחלק מהתפיסה הבריאותית של המקום). לאחר סגירת בית ההבראה הוזנחה הגינה.

== קישורים חיצוניים ==

* נטע מעין סמולר, [http://www.kibbutz.org.il/itonut/2008/dafyarok/080925_batim.htm בין שני בתים: בית סרני, בית ישע] , באתר הקיבוצים
* 
* [https://michaelarch.wordpress.com/category/%d7%92%d7%91%d7%a2%d7%aa-%d7%91%d7%a8%d7%a0%d7%a8/ סיבוב באתר הצילומים הנטוש של הסדרה "שכונה"], באתר של מיכאל יעקובסון
* [https://web.archive.org/web/20160730000724/http://www.givat-brenner.co.il/event.asp?eventID=34 בית ישע], באתר "גבעת ברנר"
* [https://web.archive.org/web/20140818080013/http://www.givat-brenner.co.il/event.asp?eventID=322 בית ישע וה'יציקה' הראשונה של גג רציני..], באתר "גבעת ברנר"
* [http://yeke-yishuvim.org.il/Item.aspx?Item=70&Town=11&Type=1 בית ישע], באתר "ארגון היקים"
* 
* 

== הערות שוליים ==

קטגוריה:אתרי מורשת במחוז מרכז
קטגוריה:ישראל: מקומות מרפא
קטגוריה:מחוז המרכז: מבנים לשימור
קטגוריה:גבעת ברנר
קטגוריה:בתי הבראה
ברכיספליים

ברכיספליים או קרפדות אוכפיות (שם מדעי: Brachycephalidae) היא משפחה של דו-חיים מסדרת חסרי זנב בתוכה שני סוגים: Brachycephalus ו-Ischnocnema.

== מאפיינים ==
בני משפחה זו חיים רק ביער האטלנטי של דרום מזרח ברזיל והם קטנים ביותר (עד 1.8 ס"מ) ובעלי עור בצבע צהוב או כתום - המשמש כצבע מרתיע נגד טורפים, עקב רעילותו הגבוהה של העור בטטרודוטוקסין. הכפות שלהם בעלות בהונות רבים יותר משאר האצבעות, בניגוד לשאר הצפרדעים והם בעלי חיבוק כלולות ייחודי. אחת מבנות המשפחה - Brachycephalus didactylus, היא הצפרדע הקטנה ביותר בחצי הכדור הדרומי.

במהלך 2015 התגלו שבעה מינים חרשים במשפחה, במדינות פרנה וסנטה קטרינה, על הרי שולחן ייחודיים. כל מין צפרדע חי בהר משלו בבדידות משאר האזור.

==מיון==
*משפחה ברכיספליים (Brachycephalidae)
**סוג Brachycephalus - בו 30 מינים.
**סוג Ischnocnema - בו 33 מינים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי אלברט גינטר
קטגוריה:ניאובטרכיה
מנטליים

מנטליים (שם מדעי: Mantellidae) היא משפחה של דו-חיים מסדרת חסרי זנב.

צפרדעים אלה חיות רק ביערות מדגסקר ובאי מיוט, שליד חופי אפריקה והם מגוונות באופיים. חלקם שוכנות יבשה ומטפסות עצים ואחרות שוכנות בביצות ונחלים. הם מטילים את ביציהם הן במים והן על עלים לחים. הם בעלי גדלים משתנים ואצל חלקם הנקבות גדולות מהזכרים, בעוד אצל אחרים הזכרים גדולים מהנקבות. חלק מהמינים אחראים לצאצאים ואחרים עוזבים אותם. אך כולם מחפשים מחסה בשעות החמות של היום, מתחת העלים או במים. כמו כן כולם אוכלות בשר (בעיקר של חרקים).

הסוגים Boophis ו-Mantella משמשים כחיות מחמד.

==מיון==
במשפחה יותר מ-210 מינים ב-3 תת-משפחות:
*משפחה מנטליים (Mantellidae)
**תת-משפחה Boophinae 
***סוג Boophis
**תת-משפחה Laliostominae
***סוג Aglyptodactylus 
***סוג ומין יחיד Laliostoma labrosum
**תת-משפחה Mantellinae
***סוג Blommersia
***סוג ומין יחיד Boehmantis microtympanum
***סוג Gephyromantis
***סוג Guibemantis
***סוג Mantella
***סוג Mantidactylus
***סוג Spinomantis
***סוג ומין יחיד Tsingymantis antitra
***סוג ומין יחיד Wakea madinika
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1946
קטגוריה:טקסונים שתוארו בידי ריימונד לאורנט
קטגוריה:ניאובטרכיה
קטגוריה:מדגסקר: דו-חיים